ตอนนี้ทางร้านมีโปร Sharing Combo 590฿ ค่ะ
เลือกอาหารได้3อย่างในราคา590บาท
จะมีให้เลือกจาก3ประเภทอาหารค่ะ
1.ของทานเล่น เราเลือกแซลมอนแซบ เพราะคิดว่าจะเหมือนยำแซลมอนแต่มันไม่ใช่อย่างที่คิดเลย เราว่ามันไม่แซบและรสชาติแบบบอกไม่ถูกว่าจะไปทางไหนดี
2.ข้าว/สุกี้ยากี้ เราเลือกเป็นสุกี้ คือมันก็ไม่ใช่แนวเราอีก ปกติก็กินแต่สุกี้เอ็มเค มาเจอสุกี้ญี่ปุ่นไปไม่ถูกเลย 555555
3.พาสต้า มีให้เลือก3แบบ เราเลือกคาเปลินี่แซลม่อนสาหร่ายอะค่ะ จานนี้ถือว่าโอเคสุดใน3อย่างที่เลือกมาก เป็นพาสต้าผัดแห้งสไตล์ญี่ปุ่นๆ โนริสาหร่ายงี้

นอกจากนั้นเมื่อสั่งเซ็ตSharing จะได้สิทธิ์แลกซื้ออาหารในราคา100บาท เราเลือกเป็นปีกไก่ทอดวาซาบิ จานนี้เราชอบนะ มีกลิ่นฉุนๆของวาซาบิและรสชาติออกหวานๆหน่อย เราว่าอร่อยดีแต่ใครไม่ชอบวาซาบิก็อาจจะไม่รัก

เราสั่งข้าวหน้าแซลมอนมาด้วย จานนี้ก็ถือว่าโอเคนะคะ

จบจากข้าวก็สั่งหวานต่อเลย
เราสั่งโมจิคัสตาร์ 90 บาท เสิร์ฟมาแบบจานจิ๋วๆ โมจิก็อร่อยดีนะหวานๆแต่เราว่าถ้าเสิร์ฟคู่ไอฮกรีมสักลูกจะดีมาก
อีกจานเป็นชาเขียววาฟเฟิลชีส จานนี้อร่อยเลยค่ะ ตัวครีมชีสฟินๆ แต่ราคาโหดจัง จานนี้ 220 บาท 

รวมๆเราว่าร้านนี้รสชาติอาหารกลางๆนะคะ เราว่ามันไม่สุดสักทาง และราคาอาหารจัดว่าแรงงงงงงงงง
มื้อนี้เราสั่งไปเยอะอยู่แต่รวมแล้วก็ 1584 บาท แพงงงงงง